मेटा CEO ने लोकेशन मांगी, मस्क ने जवाब दिया- 'वेगास ऑक्टागन'
Meta CEO Mark Zuckerberg Vs Tesla CEO Elon Musk Cage Fight Challenge मेटा के CEO मार्क जुकरबर्ग और टेस्ला के CEO एलन मस्क की केज फाइट होने वाली है। जुकरबर्ग ने इस फाइट के लिए टेस्ला के CEO एलन मस्क का चैलेंज एक्सेप्ट कर लिया है
मेटा के CEO मार्क जुकरबर्ग और टेस्ला के CEO एलन मस्क की केज फाइट होने वाली है। जुकरबर्ग ने इस फाइट के लिए एलन मस्क का चैलेंज एक्सेप्ट कर लिया है। एलन मस्क के ट्वीट का जवाब देते हुए जुरकबर्ग ने कहा, 'सेंड मी लोकेशन।' यानी मुझे केज फाइट की लोकेशन भेजें। मस्क ने दो शब्दों में इसका जवाब दिया: 'वेगास ऑक्टागन।'
तीन पॉइंट में पूरा मामला समझें...
मस्क Vs जुकरबर्ग
51 वर्षीय मस्क फिजिकल शेप के मामले में जुकरबर्ग पर भारी हैं। वह साउथ अफ्रीका में बड़े हुए हैं। वहां उन्होंने 'रियल हार्ड-कोर स्ट्रीट फाइट्स' में शामिल होने की बात कही थी। वहीं 39 साल के जुकरबर्ग एक एस्पिरेशनल MMA फाइटर हैं जिन्होंने पहले ही जू-जित्सु टूर्नामेंट जीते हैं। उन्होंने हाल ही में मर्फ चैलेंज वर्कआउट को 40 मिनट से कम समय में पूरा किया था।
मस्क की पोस्ट पर शेयर हो रहे मीम्स
दुनिया के ये दो बड़े कारोबारी क्या सच में वेगास ऑक्टागन में मिलने वाले हैं या ये सिर्फ मजाक है... ये तो अभी साफ नहीं है, लेकिन मस्क की पोस्ट पर कमेंट बॉक्स मजेदार मीम्स से भर गया है। एक यूजर ने मस्क की तस्वीर पोस्ट की जिसमें वह हल्क की तरह दिख रहे हैं। एक यूजर ने जुरकबर्ग की ट्रेनिंग का वीडियो शेयर किया।